section_heading: Životopis
paragraph_text: Druženje s vođom sastava 'Modern Jazz Quarteta', Johnom Lewisom, imalo je veliki utjecaj na Petrovićevo uvjerenje da se jazz glazba može prilagoditi etno stilovima i njihovim podnebljima u kojima nastaju. Nastaje suradnja s hrvatskom opernom pjevačicom Ružom Pospiš Baldani (Zvira voda<ref>crorec.hr - Ruža Pospiš Baldani - Zvira voda), te s istarskim etno glazbenicima Martinom Glavašem i Matom Špadom (Istra u mom srcu). 1970. godine osniva sastav 'BP Convention', kojeg čine vodeći glazbenici zagrebačke rock scene, Vedran Božić, Ratko Divjak, Mario Mavrin i Brane Živković, a kasnije se u njemu izmjenjuju instrumentalisti raznih generacija poput Saliha Sadikovića, Krešimira Remeta i Damira Dičića. U to vrijeme istodobno vodi i 'BP Convention Big Band', dok nakon toga svira u duetu s Nevenom Frangešom (1985. – 1988.).